ગણપતિદાદાનું પ્રાચીન પે‌શ્વાકાળનું મંદિર સમગ્ર દક્ષિણ ગુજરાતમાં માત્ર વલસાડ ખાતે જ આવેલું છે. વલસાડના મોટાબજાર સ્થિત આ મંદિરની ગાથા અલૌકિક અને પ્રેરણામય છે. આશરે 350 વર્ષ પુરાણા આ મંદિરની સ્થાપના બાલાજી બાજીરાવ પેશ્વા (બીજા)ના સમયમાં થઈ હોવાનું જણાય છે. હાલ ચાલી રહેલા 10દિવસીય ગણેશ મહોત્સવ દરમિયાન વલસાડ નું આ પ્રાચીન મંદિર ગણેશ ભક્તો માટે આસ્થાનું કેન્દ્ર બની રહ્યું છે.